આશ્રમ રોડ, એલિસબ્રિજ, ખાડિયા વગેરે દરેક પોલીસ સ્ટેશનોમાં પણ પાર્કિંગની આ જ પ્રકારની સમસ્યા છે. ડેપ્યુટી કમિશનર ઓફ પોલીસ(ટ્રાફિક) સુધિર દેસાઈએ આ બાબતને ગંભીરતાની લેવાની વાત કરતાં જણાવ્યું કે, ટ્રાફિક ડિપાર્ટમેન્ટ તરફથી પોલીસ સ્ટેશન્સને અવારનવાર આ બાબતે આદેશ આપવામાં આવે છે. આનંદનગર પોલીસ સ્ટેશનના PI જે.ડી.ડાંગરવાળા કહે છે કે, અમારું સ્ટેશન પ્રાઈવેટ સોસાયટીમાં સ્થિત હોવાને કારણે પાર્કિંગની મોટી સમસ્યા રહે છે. માટે અમુક કબજે કરાયેલા વાહનો રોડ પર પાર્ક કરવા પડે છે.